Kristofs Levins fon Manteifels-Cēge

Kristofs Levins fon Manteifels-Cēge (von Manteuffel-Szoege, 1725-1802) bija Kurzemes muižnieks no Manteifeļu dzimtas, Platones, Blankenfeldes un Biles muižu īpašnieks. 

 Dzīvesgājums 
Dzimis 1725. gada 10. decembrī Platones muižas īpašnieka Kristofa Frīdriha fon Manteifeļa-Cēges un viņa sievas Luīzes Katarīnas ģimenē. Genealogisches Handbuch der baltischen Ritterschaften, Teil 3,1: Kurland, Bd.:1, Görlitz, 1939, S.369
Studējis Halles un Jēnas universitātēs Vācijā, vēlāk Kurzemes bruņniecības pilvarotais pārstāvis un bezierunu pakļaušanās Krievijai pretinieks. Uzņemts Halles brīvmūrnieku ložā „Zu den drei goldenen Schlüsseln“ (1743). Kopā ar brāļiem Johanu Frīdrihu un Kristoferu Georgu Dītrihu Mēdemiem dibināja deputācijas ložu „Zu den drei goldenen Rosen“. Pirmās Jelgavas ložas „Zu den drey Gekrönten Schwerdtern“ dibinātājs un pirmais tās krēsla meistars (1754).

Miris 1802. gada 17. jūnijā.

 Atsauces 

Kategorija:1725. gadā dzimušie
Kategorija:1802. gadā mirušie
Kategorija:Brīvmūrnieki
Kategorija:Vācbaltieši